**Belvárdgyula Község Önkormányzat Képviselő-testülete**

 **8/2016.(XI.9.) sz. önkormányzati rendelete**

**a szociális célú tűzifa támogatásról**

**Bevezető rész**

Belvárdgyula Önkormányzatának Képviselő-testülete az Alaptörvény 32. cikke (2) bekezdése alapján az alábbi rendeletet alkotja:

**A rendelet célja, hatálya**

**1. § (1)** A települési önkormányzatok szociális célú tüzelőanyag vásárláshoz kapcsolódó kiegészítő támogatásáról szóló pályázati kiírás (továbbiakban: Pályázat) alapján a központi költségvetés Belvárdgyula Község Önkormányzata számára a szociális célú tűzifavásárláshoz kiegészítő támogatást biztosít.

**(2)** E rendelet célja, hogy meghatározza a Pályázat alapján adott támogatás igénylésének szabályait, illetve a rászorultság feltételeit.

**(3)** E rendelet hatálya kiterjed Belvárdgyula község közigazgatási területén életvitelszerűen lakó és ott lakcímmel rendelkező állampolgárokra.

**A támogatás feltételei, a támogatás igénylése, és odaítélése**

**2. § (1)** Az önkormányzat vissza nem térítendő természetbeni támogatás jogcímen tűzifát biztosíthat a Pályázat alapján rendelkezésére álló keret erejéig annak a személynek, aki az e rendelet 1. számú melléklete szerinti kérelmet, és az abban foglaltak igazolására szolgáló iratokat a képviselő-testületnek benyújtja.

**(2)** A kérelmeket a képviselő-testületnek jelen rendelet hatályba lépését követően a Szederkényi Közös Önkormányzati Hivatal Belvárdgyulai Kirendeltségén lehet benyújtani.

**(3)** A képviselő-testület a beérkezett kérelmek alapján, az egy főre jutó jövedelem alapján dönt a támogatásról, feltéve,ha az egy főre jutó családi jövedelme az öregségi nyugdíj 200 %-át, egyedülálló esetén 250 %-át nem haladja meg.

**(4)** A (3) bekezdésben foglaltaktól eltérően, a család egy főre jutó jövedelmétől függetlenül a döntés során előnyt élvez, aki

a) aktív korúak ellátására,

b) időskorúak járadékára,

c) települési támogatásra jogosult, valamint

d) a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelő család

e) közmunka programban résztvevő személy.

f) időskorúak

g) gyermekét egyedül nevelő szülő

h) előnyben részesíthető a tűzifa támogatás annak a kérelmezőnek és a kérelmezővel egy háztartásban élő közeli hozzátartozónak, akiknek nincs az önkormányzat felé adó-, szociáliskölcsön tartozása.

**(5)** A tűzifa támogatás ugyanazon lakott ingatlanra csak egy jogosultnak állapítható meg, függetlenül a lakásban élő személyek és a háztartások számától.

1. Lakóingatlanonként egy fűtésszezonban legfeljebb 3 (normál) m3 tűzifa támogatás, mint természetben nyújtandó támogatás állapítható meg.
2. A támogatás mértékének megítélésénél figyelembe kell lenni
3. benyújtott kérelmek számára
4. a kérelemmel érintett lakás nagyságára
5. az együtt élők számára
6. A tűzifa átvételét a támogatott átvételi elismervény aláírásával igazolja.
7. A szociális tűzifa más részére el nem adható. Ennek tudomásul vételéről a támogatott személy kérelem benyújtásakor köteles nyilatkozni.
8. A jogosultság és a kérelemben foglaltak valódiságának ellenőrzésére az eljárás során környezettanulmány végezhető.

**3. §** Nem jogosult szociális célú tűzifa támogatásra – függetlenül a 2. § -ban meghatározott feltétel teljesülésétől – az a személy, akinek életvitelszerűen lakott ingatlana tűzifával nem fűthető.

**4. § (1)** A támogatás iránti kérelmet a Polgármesteri Hivatalba 2016. november 28-ig lehet benyújtani a rendelet melléklete szerinti kérőlapon. A határidő elmulasztása jogvesztő.

1. A kérelmeket a fűtésszezon ideje alatt lakóingatlanonként egy alkalommal lehet benyújtani.
2. Amennyiben a jogosult az e rendelet alapján biztosított tűzifát értékesíti, vagy utólag megállapításra kerül, hogy azt nem az arra jogosult igényelte és kapta, a támogatott köteles az ingyenesen biztosított tűzifát 15.000.-Ft + ÁFA+ fuvarköltség / erdei m3 díjjal számolt arányos költségének visszafizetésére.
3. A kérelmekről a képviselő-testület dönt.

**5. § (1)** A képviselő-testület a Pályázat szerinti önerőt a saját költségvetésének terhére biztosítja.

**(2)** A tűzifa szállításának költségét az önkormányzat a saját költségvetésének terhére biztosítja.

**(3)** A képviselő-testület dönthet arról, hogy a Pályázat alapján őt megillető mennyiségen felül – önerőből – az e rendelet alapján kiosztott természetbeni támogatás keretének növelésére tűzifát vásárol.

**Záró rendelkezések**

Ezen rendelet 2016. november 9. napján lép hatályba és 2017. február 15-én hatályát veszti.

Belvárdgyula, 2016. november 7.

**P.h.**

Sándor Ágnes dr. Szlávecz Tamás

polgármester jegyző

Ez a rendelet kihirdetésre került.

Belvárdgyula, 2016. november 9.

dr. Szlávecz Tamás

jegyző